kardosdrur/scandi-wiki huggingface dataset:
Nutidens unge

Nutidens Unge er det fjerde studiealbum af den danske popgruppe tv·2, der blev udgivet i 1984 af CBS. Det markerede det afgørende gennembrud for gruppen og er det første tv·2-album, der blev solgt i mere end 100.000 eksemplarer. Albummet blev produceret af Michael Bruun fra Tøsedrengene og er solgt i 103.000 eksemplarer. Numre som "Ræven og rønnebærrene", "Lanternen" og "Be babalula" hører i dag til de største tv·2-klassikere. "Natradio" blev oprindelig indspillet i 1981 og udgivet på single samme år. Denne version findes ikke på noget album.

Spor 

Note
 På CD-udgaven af albummet er "Vil du danse med mig" udskiftet med den remixede maxisingle version.

Personel

tv·2 
 Steffen Brandt – vokal, keyboards
 Hans Erik Lerchenfeld – guitar
 Georg Olesen – bas
 Sven Gaul – trommer, trommemaskine

Øvrige musikere 
 Jens Haack – saxofon på "Vil du danse med mig (Nå–nå mix)"

Produktion 
 Michael Bruun – producer, mix, remix ("Vil du danse med mig (Nå–nå mix)")
 Jan Degner – producer ("Popmusikerens vise (Dubmusikerens clubmix)"), remix ("Vil du danse med mig (Nå–nå mix)")
 Tommy Hansen – tekniker (Puk)
 John Quist – tekniker (Puk)
 Mads Nelsson – tekniker (Werners) 
 Anders Valbro – tekniker (Werners)
 Jesper Ranum – konsulentbistand (Fairlight Synclaver, System 100)
 Jo Dam Kærgaard – cover design
 Ole Christiansen – coverfoto
 Mogens Laier – foto
 Janne Eilskov – CD layout

Referencer

Eksterne henvisninger 
Nutidens unge på tv-2.dk

Album fra 1984
Tv·2-album
Steffen Ernemann

Steffen Ernemann (født 26. april 1982) er tidligere professionel dansk fodboldspiller, der blandt andet har spillet i Danmark, Belgien og Norge. Steffen Ernemann spillede forskellige positioner på midtbanen. I de yngre år spillede han offensiv midt, og i de senere år central eller defensiv midtbane.

Karriere 
Steffen Ernemann spillede i sine ungdomsår i Odder IGF og  BMI. Derefter skiftede han til AGF som første års ynglingespiller. I 2003 skiftede han til AC Horsens og i 2007 til Silkeborg IF, hvor han spillede to sæsoner. 

I sommeren 2009 skiftede Steffen Ernemann til belgiske Zulte Waregem. Her spillede Zulte Waregem med i Belgiens første slutspil, hvor Zulte Waregem sluttede som nr. 6. Året efter blev Steffen Ernemann udlejet til Roeselare.

Esbjerg fB 
I sommeren 2011 skiftede han tilbage til Danmark, hvor spillede for Esbjerg fB i to sæsoner, hvor han var med til at vinde pokalmesterskabet i 2013. Han forlod klubben i sommeren 2013, da han ikke var tilfreds med den manglende spilletid i foråret 2013.

Sarpsborg 08 
I august 2013 indgik Steffen Ernemann en kontrakt for resten af 2013 med den norske Tippeligaklub Sarpsborg 08. Steffen Ernemanns 2-1 scoring i hjemmekampen mod Brann 18. oktober blev kåret til årets mål i Tippeligaen 2013 af spillerorganisationen. NISO[1] I december 2013 forlængede Steffen Ernemann sin kontrakt med Sarpsborg 08 for yderligere tre sæsoner.

I 2017 skrev Steffen Ernemann en toårs kontakt med Viking FK, som blandt andet bød på nedrykning fra Tippeligaen og oprykning året efter. I 2019 skrev Steffen Ernemann en etårs kontrakt med Sogndal. I oktober 2019 annoncerede Steffen Ernemann sit karrierestop.

Referencer

Eksterne henvisninger 

 Steffen Ernemann  på Sarpsborg 08
 Steffen Ernemann på transfermarkt.de

Fodboldspillere fra Danmark
Fodboldspillere fra AC Horsens
Fodboldspillere fra Silkeborg IF
Fodboldspillere fra Esbjerg fB
Fodboldspillere fra SV Zulte Waregem
Fodboldspillere fra AGF
Fodboldspillere fra Sarpsborg 08
Faktisk

Faktisk var en dansk, dokumentaristisk programserie for børn og unge, der oprindeligt blev vist på TV 2 fra 1989 – 1993. Serien blev produceret af Channel 6 Television i 71 afsnit, samt endnu fem under navnet Faktisk-special, der var af længere varighed.

Som værter var Jan Haugaard, Dan Schlosser og Jeanette Kristensen (senere Mette Stenumgaard), der optrådte i henholdsvis gul, grøn og blå kedeldragt.

Eksterne henvisninger 
 
 Information om Faktisk  på channel6.dk

Tv-programmer fra TV 2 Danmark
Børneprogrammer fra Danmark
Danske tv-serier fra 1980'erne
Danske tv-serier fra 1990'erne
Brazil

Brazil er en britisk science fiction-film fra 1985, instrueret af Terry Gilliam. I hovedrollen er Jonathan Pryce, og Kim Greist, Michael Palin, Katherine Helmond, Ian Holm og Robert De Niro ses i andre bærende roller. 

Filmen fortæller om et dystopisk, totalitært samfund, meget lig det i George Orwells 1984, hvor kontorarbejderen Sam Lowry (Pryce), i en drømmeagtig tilstand, prøver at rette en bureaukratisk fejl.

Medvirkende 

 Jonathan Pryce som Sam Lowry
 Kim Greist som Jill Layton
 Michael Palin som Jack Lint
 Robert De Niro som Archibald "Harry" Tuttle
 Katherine Helmond som Mrs. Ida Lowry
 Bob Hoskins som Spoor
 Ian Holm som Mr. Kurtzmann
 Derrick O'Connor som Dowser
 Jim Broadbent som Dr. Louis Jaffe
 Ian Richardson som Mr. Warrenn
 Peter Vaughan som Mr. Helpmann
 Brian Miller som Mr. Archibald Buttle
 Barbara Hicks som Mrs. Alma Terrain

 Charles McKeown som Harvey Lime
 Kathryn Pogson som Shirley Terrain
 Bryan Pringle som Spiro (waiter)
 Sheila Reid som Mrs. Veronica Buttle
 Derek Deadman som Bill (Dept. of Works, repairing Buttle's ceiling)
 Nigel Planer som Charlie (Dept. of Works, repairing Buttle's ceiling)
 Gorden Kaye som M.O.I. Lobby Porter
 Jack Purvis som Dr. Chapman
 Elizabeth Spender som Alison/'Barbara' Lint
 Myrtle Devenish som Typist in Jack's Office
 Roger Ashton-Griffiths som the priest
 Holly Gilliam som Holly Lint
 Terry Gilliam (cameo) som Smoking man at Shang-ri La Towers

Eksterne henvisninger 
 

Britiske film fra 1985
Science fiction-film fra Storbritannien
Engelsksprogede film
Film instrueret af Terry Gilliam
Komediefilm fra Storbritannien
Dramafilm fra Storbritannien
Raison d'Être (band)

Raison d'Être er et svensk band, som har og altid kun har haft et medlem; Peter Andersson. Bandet spiller en form for dark ambient-musik, som er meget dyster og langsom. Bandet har en kontrakt med pladeproducenten Cold Meat Industry, med hvilke det har produceret en række udgivelser.

Diskografi 
 1992 – Après nous le Déluge (Kasette)
 1993 – Prospectus I (CD)
 1994 – Sacral Wounds (VHS)
 1994 – The Ring of Isvarah (Kasette)
 1994 – Conspectus (Kasette)
 1994 – Enthralled by the Wind of Loneliness (CD)
 1995 – Semblance (Kasette)
 1995 – Within the Depth of Silence and Phormations (CD)
 1997 – In Sadness, Silence and Solitude (CD)
 1997 – Reflections from the Time of Opening (CD)
 1998 – Lost Fragments (CD-R)
 1999 – Collective Archives (CD)
 2000 – The Empty Hollow Unfolds (CD)
 2000 – Lost Fragments (CD)
 2002 – Requiem for Abandoned Souls (CD)
 2003 – Reflections from the Time of Opening (CD)
 2005 – Prospectus I (Kasette)
 2006 – In Sadness, Silence and Solitude (Re-Issue) (CD)
 2006 – Metamorphyses (CD)

Eksterne henvisninger 
 Raison d'Êtres officielle hjemmeside 
 Skivbolaget Cold Meat Industry
 Interview med Peter Andersson 

Musikgrupper fra Sverige
Cold Meat Industry

Cold Meat Industry er et svensk uafhængigt pladeselskab grundlagt i 1987, som specialiserer sig i Dark ambient, Death Industrial, Noise music og Neo-Classical.

Udvalgte kunstnere 
 Aghast
 Arcana
 Atrium Carceri
 Brighter Death Now
 Coph Nia
 Desiderii Marginis
 Deutsch Nepal
 In Slaughter Natives
 Institut
 MZ.412
 Ordo Rosarius Equilibrio
 Pimentola
 The Protagonist
 Raison d'être
 Rome
 Sanctum
 Sephiroth

Eksterne henvisninger 
 Cold Meat Industry hjemmeside

Pladeselskaber fra Sverige
Etableret i 1987
Nicky Hopkins

Nicky Hopkins (født 24. februar 1944, død 6. september 1994) var en britisk musiker, som medvirkede ved indspilning af mange kendte sange i 1960'erne og 1970'erne.

Hopkins var medlem af flere grupper, deriblandt The Jeff Beck Group og The Kinks, men han er først og fremmest kendt som studiemusiker, hvor han spillede piano og orgel på flere album med bands som The Rolling Stones, The Beatles, The Who, John Lennon, m.fl. Blandt de mest kendte albums han har medvirket på kan nævnes "Sympathy for the Devil" (The Rolling Stones), "Jealous Guy" (John Lennon) og "Revolution" (The Beatles).

Nicky Hopkins var medlem af Scientologibevægelsen.

Musikere fra Storbritannien
Medlemmer af The Rolling Stones
Nailbomb

Nailbomb var et industrial trash metal-band dannet som et sideprojekt af Max Cavalera fra Sepultura og Soulfly og Alex Newport fra Fudge Tunnel og Theory of Ruin i 1994. Bandet havde en liveoptræden før de gik i opløsning. Nailbomb fik flere andre musikere til at spille med som gæster bl.a. D.H. Peligro (Dead Kennedys), Igor Cavalera (Sepultura), og Dino Cazares (tidligere guitarist i Fear Factory). 

Nailbombs andet album Proud to Commit Commercial Suicide var liveindspilninger fra bandets optræden til Dynamo Open Air Festival i Holland i 1995.

Diskografi 
 Point Blank (1994)
 Proud to Commit Commercial Suicide (1995)
 Point Blank (kvalitetsforbedret genugivelse med seks ekstra numre) (2004)

Videografi 
 Live at Dynamo (DVD, 22. november 2005)

Metalgrupper fra Brasilien
Industrial metal-grupper
Thrash metal-grupper
Musikgrupper fra 1994
Tatar

Ordet tatar har flere betydninger:
 Tatar (mad) – hakket oksekød der spises råt
 Tatarer (tyrkisk folk) – folkeslag i Rusland og Centralasien
 Person fra Republikken Tatarstan (autonom republik i Rusland)
 Tatarisk (sprog) – tyrkisk sprog som tales af tatarne
 Tatarerne (mongolsk klan) – historisk betegnelse for mongolske folkestammer i middelalderen.

Se også 
Tatere – gl. dansk ord for marginaliserede folk, ofte romaer.
Tatarerne (mongolsk klan)

Tatarerne er den oprindeligt kinesiske betegnelse for de mongolske nomadefolk, som under Djengis Khan invaderede Europa omkring år 1200.

Tatarer var oprindeligt navnet på en stamme inden for den mongolske sproggruppe og træffes i denne betydning i kinesiske annaler fra det 9. århundrede. Senere overførtes benævnelsen misvisende på alle centralasiatiske mongolske folkeslag. Således henregnedes mantshuerne også til tatarerne, og herfra stammer betegnelser som tatar-general og tatar-by, hvor man mere korrekt ville sige mantshu-general og mantshu-by. I nyere tid bruges tatar kun om tyrkiske stammer, dog uden at være knyttet til nogen naturlig afgrænset gruppe. Frem til tiden lige efter 1. verdenskrig kunne skelnes mellem: 
Volga-tatarer ved Volgas knæ i Kazan og omliggende guvernementer; til disse sluttede sig også Krim-tatarerne; 
Aserbajdsjan-tatarer i det nordlige Iran og det østlige Transkaukasien; og 
de sibiriske tatarer i det sydvestlige Sibirien. 
I Altajbjergene levede nogle oprindeligt samojediske, men senere tatariserede småstammer (sojoter); tjuvasherne i det europæiske Rusland, som i det 20. århundrede talte en tatarisk dialekt, synes oprindeligt at have tilhørt den finske sproggruppe, og mange af Krim-tatarerne nedstammede fra græske eller italienske kolonister. De fleste tatarer var i begyndelsen af det 20. århundrede agerbrugere, og kun få var nomader. Næsten alle bekender sig til islam; dog fandtes der i Altaj nogle shamanister, og blandt de sibiriske og russiske tatarer nogle kristne. De sidst nævnte har helt sluttet sig til russerne og blev spredt over hele det russiske rige.

Nomadiske folk
Aftægt

Aftægt er betegnelsen for en aftale (også kaldet aftægtskontrakter), hvorefter en ny ejer (eller fæster) af en ejendom forpligter sig til at underholde den tidligere ejer og hans ægtefælle, så længe de lever. 

Sådanne aftaler var meget udbredte. Det aftalte underhold blev oftest fastsat ved en aftægtskontrakt, som nærmere bestemte ydelsernes art: bolig og naturalydelser som fødevarer og brænde, samt tidspunktet for levering. Aftalen kunne indebære opførelsen af en ny aftægtsbolig til den tidligere ejer. Aftægtskontrakten blev oftest tinglyst på ejendommen.

Det kan ikke dokumenteres hvornår aftægtskontrakter blev indført i Danmark, det er omkring år 1600 almindelig på landet, særligt af selvejerbønder og fæstebønder. Aftægtskontrakter var almindeligt i Danmark til begyndelsen af 1900-tallet før plejehjem og pension.

I flere tilfælde førte en aftægtsaftale til mord på ubeslægtede aftægtsfolk.

Slægtsforskere benytter ofte aftægtskontrakter for at finde ud af mere om deres slægtninges boligforhold. Aftægtskontrakter kan findes i Skøde- og panteprotokol.

Noter

Eksterne henvisninger 
Hans Chr. Johansen: "Folk og produktion på fynske gårde gennem to århundreder" (Historie/Jyske Samlinger, Ny række, Bind 17; 1987)
 www.schiermacker-jensen.dk , Alderdomsforsørgelse Anno 1799., 2009, Bearbejdet Af Erik Mortensen & John Madsen
 Lisbet Holtse, "Aftægt" i 

Landbohistorie
Matthieu Ladagnous

Matthieu Ladagnous (født 12. december 1984) er en fransk professionel cykelrytter, som cykler for det professionelle cykelhold .

Ladagnous blev junior verdensmester i Melbourne, Australien i 2002 med hans holdkamerat Tom Thiblier.

Eksterne henvisninger 

Mandlige cykelryttere fra Frankrig
Félix Cárdenas

Félix Rafael Cárdenas Ravalo (født 24 november 1972 i Encino, Santander) er en colombiansk tidligere professionel landevejscykelrytter.

Eksterne henvisninger 

 Profil på Barloworlds officielle hjemmeside 

Mandlige cykelryttere fra Colombia
Robert Gesink

Robert Gesink (født 31. maj 1986) er en hollandsk professionel cykelrytter, som kører for det professionelle cykelhold

Eksterne henvisninger 

Mandlige cykelryttere fra Nederlandene
Saxo-Instituttet

Saxo-Instituttet er en afdeling af Københavns Universitet Amager (KUA).
Saxo-Instituttet er en del af Det Humanistiske Fakultet og består af afdelingerne Forhistorisk & Klassisk Arkæologi, Almen & Europæisk Etnologi, Græsk & Latinsk Filologi samt Historie.

Blandt de tilknyttede historikere er Ole Hyldtoft, Anders Monrad Møller, Ulrik Langen, Karl-Erik Frandsen og Anne Løkke.

Eksterne henvisninger 
 saxo.ku.dk/

Institutter ved Københavns Universitet
Mauricio Ardila

Mauricio Alberto Ardila Cano (født 12. maj 1979) er en colombiansk tidligere professionel cykelrytter, der bl.a. cyklede for det professionelle cykelhold Rabobank.

Eksterne henvisninger 

Mandlige cykelryttere fra Colombia
Marc de Maar

Marc de Maar (født 15. februar 1984) er en tidligere professionel cykelrytter fra Curaçao.
Han er national mester på linjeløb og enkeltstart i Curaçao.

Eksterne henvisninger 

 

Mandlige cykelryttere fra Nederlandene
Theo Eltink

Theo Eltink (født 27. november 1981) er en hollandsk tidligere professionel cykelrytter, som bl.a. cyklede for det professionelle cykelhold Rabobank.

Eksterne henvisninger 

Mandlige cykelryttere fra Nederlandene
Personer fra Eindhoven
Rick Flens

Rick Flens (født 11. april 1983) er en tidligere hollandsk professionel cykelrytter, som cyklede for det professionelle cykelhold Rabobank. I 2005 vandt han en etape i Danmark Rundt.

Eksterne henvisninger 

Mandlige cykelryttere fra Nederlandene
Mathew Hayman

Mathew Hayman (født 20. april 1978) er en tidligere australsk professionel cykelrytter og nu sportsdirektør på .

Hayman fik sin karrieres største sejr, da han i 2016 slog Tom Boonen i Paris-Roubaix. Han stillede til start i løbet 17 gange og gennemførte de 16.

Eksterne henvisninger 

Mandlige cykelryttere fra Australien
Sportsdirektører
Ricardo Carvalho

Ricardo Alberto Silveira de Carvalho (født 18. maj 1978) er en portugisisk fodboldspiller (central forsvar). Han spiller i Shanghai SIPG F.C. Carvalho har tidligere spillet for Chelsea, Real Madrid og FC Porto. Carvalho blev ved sit skifte til Real Madrid i 2010 genforenet med træneren José Mourinho fra sin tid i både Porto og Chelsea.

Ricardo Carvalho var bl.a. med til UEFA Champions League finalen mod Manchester United 2003 for FC Porto, og da klubben det følgende år vandt Champions League. Han har repræsenteret det portugisiske landshold ved adskillige slutrunder.

Eksterne henvisninger 

 Ricardo Carvalho – Spillerprofil

Fodboldspillere fra Portugal
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved det europæiske mesterskab i fodbold 2016
Fodboldspillere fra FC Porto
Fodboldspillere fra Chelsea F.C.
Fodboldspillere fra Real Madrid CF
Fodboldspillere fra AS Monaco FC
Karl Eskelund

Karl Eskelund er navnet på flere personer:

 Karl Eskelund (forfatter) – journalist og rejseforfatter (1918-1972); nevø til:
 Karl I. Eskelund – mangeårig formand af Københavns Journalistforbund og leder (1938-1945) af Udenrigsministeriets Pressebureau, der sørgede for censur under den tyske besættelse i Danmark.
Pedro Horrillo

Pedro Horillo (født 27. september 1974) er en spansk tidligere professionel cykelrytter.

Før han blev professionel i 1998, var Horillo filosofistuderende på et universitet i Spanien. Horillo blev professionel med Vitalicio Seguros-holdet, der dengang også havde store navne som Óscar Freire og Juan Miguel Mercado, der delte tre etaper mellem dem i Tour de France 2006. I 2001 skiftede Horillo til Mapei, hvor Freire også var skiftet til. Senere skiftede holdet navn til Quick Step-Innergetic, og det var det hold, han kørte for, da hans til dato største sejr blev kørt i hus: en etape i Paris-Nice 2004.

I 2005 vandt Horillo en etape ved 2005-udgaven af Volta a Catalunya, og i Vuelta a España 2005 var han lige ved at snuppe en etapesejr med et angreb sent på etapen, der holdt til  200 meter før målstregen. Horillo selv er en stor fan af Paris-Roubaix, og han har beskrevet løbet således: "Hvis jeg kun måtte køre én løb i min professionelle karierre, skulle det have været det – og hvis det var muligt, skulle det regne, for det er det rigtige Roubaix når det regner" (Cycle Sport Magazine-interview, November 2006-udgaven).

Horillo er kendt som en god forfatter, og i de senere år har han skrevet en klumme for De Volkskrant under Tour de France.

Eksterne henvisninger 
 

Mandlige cykelryttere fra Spanien
Stephenie Meyer

Stephenie Meyer (født 24. december 1973 i Hartford, Connecticut) er en amerikansk forfatter. Hun har blandt andet skrevet de fire bøger i Tusmørke-serien. Serien handler om en teenager ved navn Bella Swan, og hendes kærlighed til vampyren Edward Cullen.

I forbindelse med Tusmørke-serien påbegyndte Meyer en femte roman med titlen Midnight Sun, men hun stoppede arbejdet igen, da bogen blev lækket af en ukendt kilde.

5. juni 2010 udkom en "novelle" med titlen The Short Second Life of Bree Tanner, som er en forlængelse af tredje roman i Tusmørke-serien, Formørkelse.

Derudover har hun udgivet Sci-fi-romanen The Host (på dansk Vandrende Sjæle), som udkom i 2008 på engelsk.

Stephenie Meyer er gift og har tre sønner.

Bibliografi 
Udover Twilight-serien har Meyer udgivet en række bøger i samme genre. Hvis ikke andet er angivet, er bogen udgivet af Little, Brown and Company.
 Twilight,  (2005)
 New Moon,  (2006)
 Eclipse,  (2007)
 Prom Nights from Hell,  (HarperCollins, 2007)
 Breaking Dawn,  (2008)
 Vandrende sjæle,  (2008)
 Bree Tanners korte liv efter døden,  (2010)

Eksterne henvisninger 

 Stephenie Meyers hjemmeside
 Tusmørkes engelske hjemmeside
 

Børnebogsforfattere fra USA
Personer fra Connecticut
Pieter Weening

Pieter Weening (født 5. april 1981 i Harkema) er en hollandsk tidligere professionel cykelrytter, som sluttede karrieren i 2020 hos .

Hans professionelle karriere begyndte i 2004 på Rabobank holdet. Han vandt den ottende etape af Tour de France 2005 og femte etape af Giro d'Italia 2011.

Eksterne henvisninger 

 Pieter Weenings officielle hjemmeside 

Mandlige cykelryttere fra Nederlandene
What a Horrible Night to Have a Curse

What a Horrible Night to Have a Curse er den første ep af det melodiske dødsmetal-band The Black Dahlia Murder som blev udgivet i 2001. Navnet blev taget fra Castlevania II: Simon's Quest hvor hovedpersonen Simon Belmont bekræfter det ved mørkets frembrud.

Numre 
"All My Best Friends Are Bullets"
"To You, Contortionist"
"The Middle Goes Down"
"This Ain't No Fuckin' Love Song"
"(And The Chorus Sang) A Dead Refrain"
"Burning The Hive"

Album fra 2001
Metalalbum
The Black Dahlia Murder-album
Miasma

Miasma er et album af det melodiske dødsmetal-band The Black Dahlia Murder som blev udgivet den 12. juli 2005 gennem Metal Blade Records. Miasma er det eneste album med trommeslageren Zach Gibson som afløste Cory Grady. Gibson forlod bandet tidligt i 2006.

Numre 
 "Built For Sin" – 1:15
 "I'm Charming" – 2:54
 "Flies" – 3:26
 "Statutory Ape" – 3:42
 "A Vulgar Picture" – 3:37
 "Novelty Crosses" – 3:51
 "Dave Goes To Hollywood" – 3:59
 "Miscarriage" – 3:09
 "Spite Suicide" – 2:52
 "Miasma" – 4:41

Musikere 
 Trevor Strnad – Vokal
 John Kempainen – Guitar
 Brian Eschbach – Guitar
 David Lock – Bas
 Zach Gibson – Trommer

Album fra 2005
Metalalbum
The Black Dahlia Murder-album
William Walker

William Walker (født 31. oktober 1985) er en australsk tidligere professionel cykelrytter.

Eksterne henvisninger 

Mandlige cykelryttere fra Australien
Thorwald Veneberg

Thorwald Veneberg (født 16. oktober 1977) var en hollandsk professionel cykelrytter, som cyklede for det det professionelle cykelhold Rabobank.

Eksterne henvisninger 

Mandlige cykelryttere fra Nederlandene
Nocturnal

Nocturnal er det tredje album fra det melodiske dødsmetal-band The Black Dahlia Murder som blev udgivet i 2007 gennem Metal Blade Records. Nocturnal er det første album med den nye bassist Bart Williams som afløste Dave Lock og trommeslager Shannon Lucas der erstattede turnétrommeslageren Pierre Langois. 

Det andet spor "What a Horrible Night to Have a Curse" er taget fra navnet til deres første demo ep. Navnet til sangen og demoen blev taget fra Castlevania II: Simon's Quest hvor hovedpersonen Simon Belmont bekræfter det ved mørkets frembrud. I slutningen på titelsporet "Nocturnal" er der et lydklip fra filmen The Monster Squad.

Numre 
"Everything Went Black" – 3:17
"What a Horrible Night To Have a Curse" – 3:50 
"Virally Yours" – 3:02
"I Worship Only What You Bleed" – 1:59
"Nocturnal" – 3:12
"Deathmask Divine" – 3:37
"Of Darkness Spawned" – 3:22
"Climactic Degradation" – 2:39
"To a Breathless Oblivion" – 4:57
"Warborn" – 4:40

Musikere 
 Trevor Strnad – Vokal
 Brian Eschbach – Guitar
 John Kempainen – Guitar
 Bart Williams – Bas
 Shannon Lucas – Trommer

Placering på hitliste

Album

Henvisninger 
Officiel MySpace
Metal Blade Records

Noter 

Album fra 2007
Metalalbum
The Black Dahlia Murder-album
Max van Heeswijk

Max van Heeswijk (født 2. marts 1973) er en tidligere hollandsk professionel cykelrytter. Han har deltaget i de tre grand tours og vandt i 2005 en etape i Vuelta a España. I 2004 blev han nummer fem i Danmark Rundt og vandt samlet pointtrøjen.

Eksterne henvisninger 

Mandlige cykelryttere fra Nederlandene
Léon van Bon

Léon van Bon (født 28. januar 1972) er en hollandsk tidligere professionel cykelrytter, som havde en karriere, der gik fra 1988 til 2013 (professionel 1994-2013). Han vandt samlet 55 løb i sin karriere, fordelt over baneløb og landevejsløb. Han vandt blandt andet to etaper i Tour de France (1998, 2000), en i Vuelta a España (1997), klassikeren HEW Cyclassic (1998) og samlet i Holland Rundt (2001).

Van Bon deltog i to olympiske lege. Ved OL 1992 i Barcelona stillede han op i pointløb, hvor han i kvalifikationen blev nummer syv og dermed var i finalen. hvor han klarede sig godt og ved indgangen til sidste omgang førte med 41 point, mens to andre ryttere, italieneren Giovanni Lombardi og belgieren Cédric Mathy også bejlede til den endelige sejr. Den sidste spurt gave ekstra point, og Mathy vandt den og kom dermed på 41 point, mens Lombardi blev nummer to og kom på 44 point, mens van Bon med en fjerdeplads måtte nøjes med to point og dermed kun nåede 43 point. Dermed vandt Lombardi guld, van Bon sølv og Mathy bronze.

Ved OL 2000 i Sydney deltog van Bon i landevejsløb med fælles start, og han kom i mål som nummer 24 sammen med hovedfeltet 1.38 minutter efter vinderen Jan Ullrich.

Referencer

Eksterne henvisninger 

Mandlige cykelryttere fra Nederlandene
Deltagere for Holland ved sommer-OL 1992
Deltagere for Holland ved sommer-OL 2000
Olympiske sølvmedaljevindere fra Holland